Liigvalla mõis

Liigvalla mõis (saksa keeles Löwenwolde, 18. sajandi L. A. Mellini kaardi järgi Lewald) oli mõis Koeru kihelkonnas Järvamaal. Tänapäevase haldusjaotuse järgi jääb kunagine mõis Lääne-Viru maakonna Väike-Maarja valla territooriumile.

Mõisakeskus asus Liigvalla külas.

Ajalugu
Keskajal oli Liigvalla mõis Kärkna kloostri omanduses. 16. sajandi lõpus sai sellest rüütlimõis. Omanike Löwenwoldede järgi sai mõis ka oma saksakeelse nime. 16. sajandi lõpus sai mõisa teenistuse eest Eestimaa asehaldur Jürgen Boye, kes jagas Liigvalla mõisa 1639. aastal oma kahe poja vahel, ühest poolest tekkis Piibe mõis. 

1676. aastal ostis mõisa Rootsi armees ja sai seal ooberst Otto von Rehbinder (1640–1710), kellele lisaks Liigvalla mõisale kuulusid ka Udriku ja Tamsalu mõis ning kaks mõisa Soomes. Rehbinderite käes oli Liigvalla mõis kuni mõisate reduktsioonini, 1720. aastal sai Rehbinderite perekond mõisa tagasi, 1771. aastal müüdi mõis mõneks ajaks Arend Diedrich von der Pahlenile ja 18. sajandi lõpus kuulus mõis taas Rehbinderitele, Gustav Wilhelm von Rehbinder (1761–1832) lasi ehitada esindusliku härrastemaja. Kahekorruseline hilisbarokne peahoone valmis 1797. aastal. 

Mõisa päris 1833. aastal tema tütar Dorothea Helene Margarethe Elisabeth von Benckendorff (1788–1856) (sünd. von Rehbinder), kes oli abielus Jäneda mõisa omaniku Paul Friedrich von Benckendorffiga (1784–1841). 1859. aastal päris nende poeg Gustav Hermann Christoph von Benckendorff (1815–1883) Liigvalla ja Jäneda ning 1843. aastal Varangu mõisa. 1884. aastal sai tema poeg Paul Ludwig Hermann von Benckendorff (1845–1902) päranduseks Liigvalla ja Ao mõisa ning Vägeva karjamõisa. 1903. aastal päris Liigvalla, Ao ja Varangu mõisa tema tütar Anna Marie Amata von Schilling (1878–1972) (sünd. Benckendorff)Liigvalla mõis, www.moisablogi.ee, (vaadatud 10.03.2023). Mõisa viimane omanik oli Nikolai von Schilling, kellelt mõis 1919. aastal võõrandati.

Mõisakompleks
Kunagise Liigvalla mõisa kahekorruseline hilisbarokne peahoone valmis 1797. aastal. Varangu mõisa härrastemajaga sarnaneva hoone projekteeris tõenäoliselt Tartu arhitekt Johann Heinrich Bartholomäus Walther.

Ümberehitatud kujul on säilinud ka mõned kõrvalhooned.

Kultuurimälestiste registris on Liigvalla mõisa peahoone Kultuurimälestiste register 15713, Liigvalla mõisa park Kultuurimälestiste register 15714 ja Liigvalla mõisa piirdemüür Kultuurimälestiste register 15715.

Viited

 Välislingid 
Liigvalla mõis (Koeru khk), Kinnistute register Eesti Rahvusarhiivis
 Liigvalla mõisa lugu Mõisablogis

Kategooria:Pahlenite mõisad
Kategooria:Järvamaa mõisad
Kategooria:Väike-Maarja vald
Kategooria:Koeru kihelkond
Kategooria:Rehbinderite mõisad